Jyske Efterretninger, 1797-11-17
Stokholm, den 31 October. J Dag paafulgte her med megen Pragt og under almindelig Glæde vor tilkommende Dronnings høitidelige Jndtog. Allerede denne Morgen tidlig Kl. 7 indfandt sig i Kongens Værelser paa det herværende Slot: Rigsmarskal Greve von Oxenstierne og 2 Rigsherrer, nemlig Præsident og Overskatmesteren Baron Ridderstolpe og den forrige General Gouverneur af Pommern Greve von Ruuth, ta af Kongens Over=Kammerjunkere, nemlig Greverne von Wachtmeister og Fersen, Kongens Hofmarskal Generallieutenant Baron Strømfelt a. Diffe begave sig til Drottningholm, for at ledsage den Kongelige Brud hertil. Toget gik derpaa paa den, ved et særskildt Reglement bestemt Maade for sig og var yderst glindsende. Det bestod i 20 Afdelinger. Den Kongl. Brud befandt sig med hendes Overhovmesterinde, Grevinde Piper i en overmaade prægtig Statsvogn. 2 Escadroner af Livhusarerne aabnede Toget og en anden Escadron sluttede samme. Ved Ankomsten paa det herværende saa kaldende Kønigsholms Torv, blev Prindsessen af den herværende Residence-Stads constituerte Overstatholder Baron Uaglas, tilligemed den herværende Magistrat og 50 af de Ældste af Borgerskabet modtaget og af samme blev aflagt Lykønskninger. De hertil commanderende Tropper afbildede en Haye paa bemeldte Torv, hele Staden igiennem til Slottet. Da Processionen, gik igiennem Æreportene blev en fortræffelig Jnstrumental-Musik opført, som ogsaa paa det hele Tog af de forskiellige Regimenter paa alle Pladser lod sig høre Feldttmusik. Forsiden af de prægtige Æreporte havde, denne Overskrivt: Porta & Pectora patent. (Porten, og Hierterne ere Dig aabne.) Under denne Jnscription stod Bogstaverne F. D. W. Paa den anden Side læste man: Frederica Dorothea Wilhelmine, modtaget at Nationen med Ærefrygt og Kierlighed, og almindelig Glæde. Paa den ene Side saae man det Kongelige Svenske og paa den anden Side det Markgrevelige Badenske Vaaben. Processionen gik igjennem Staden under Folkets lydeligste og overordentligste Fryderaab og under bestandig Hurra-Raaben. Den Yndighed og Venlighed som fremskinnede af den skiønne unge Kongelige Bruds Øiekast, henrev alles Hierter. Da Prindsessen ankom til det herværende Slot, skeete 128 Kanonskud, derefter blev af hvert Regiment Generalsalver givne af Haandgevæhrerne, og derefter igien en Salve af 128 Kanonskud. Ved Hendes Kongel. Høiheds Af stigning ved Slotstrappen, blev Høistsamme modtaget af Hans Majestet, ledsaget af Hertugerne af Sudermannland og Ostgothland, Rigsherrerne, Overstatholderen &c. Kongen førte Prindsessen i Enkedronningens Værelser, hvor Hendes Kongelige Majestæt, Hertuginden og Prindsessen Arbrefinde a. befandt sig. Efter aflagt Besøg hos Enkedronningen, førte Kongen Prindsessen i Hans egne Værelser. Herefter bleve de herværende Præsidentere, Biskoppen, de udenlandske Ministre a. forestillet Hendes Kongelige Høihed. Saavel Medlemmerne af den Kongelige Familie som andre anseelige Personer vare i Gaar fra Kongens Side blevne indbudne i Dag at bievaane Formælings Ceremonien. Denne Aften imellem Kl. 7 og 8 skeer Formælings Ceremonien, i det Kongel. Slotscapelle og bliver forrettet af Erkebisoppen von Troiel. J Morgen som er Kongens Fødsisdag, aflægger det herværende Corps og Collegierne hans Majestæt Lykønskninger til Formælingen.